Qatarin MM-kisat ovat olleet historian kritisoiduimmat, eikä ihme. Maa voitti äänestyksen vuoden 2022 kisaisännästä lahjonnalla, mikä selvisi vasta vuosia myöhemmin. Qatar ei ole koskaan itse selvinnyt jalkapallon MM-kisoihin, eikä maassa voi pelata jalkapalloa kesäaikaan kuuman ilmaston takia. Qatar on absoluuttinen monarkia, jossa eivät toteudu edes perustavanlaatuiset ihmisoikeudet. Homoseksuaalisuus on Qatarissa laitonta ja naisten oikeudet ovat lähes olemattomat. Qatarin kaikki stadionit ja jopa osa kaupungeista on rakennettu MM-kisoja varten täysin tyhjästä, ja kokonaan ulkomailta tulleiden siirtotyöläisten voimin. Siirtotyöläiset ovat tehneet töitä epäinhimillisissä oloissa, he eivät ole saaneet kaikki palkkojaan, heillä ei ole lupaa poistua maasta ilman työnantajan lupaa ja heitä on rakennusprojektien aikana pahimpien arvioiden mukaan kuollut yli 15 000. Sivustomme tulee kertomaan Qatarin ongelmista enemmän tulevissa artikkeleissa.